  Майя Бывальцева Сарапулын «Энергия» стадионэз выльдонлэн нырысетӥ люкетэз йылпумъяськиз. 1-тӥ куарусёнэ отын Тодонлыкъя нуналлы сӥзем сӥё-дано ужрад ортчиз. «Элькун но кар кивалтӥсьёс кык ар талэсь азьло пумкылъян кутӥзы — стадион луоз. Тани лэсьтӥськон ужъёслэн нырысетӥ люкетсы йылпумъямын. «Энегрия» стадионэз выльдон азьланьтӥськоз. Спортъя туала объектъёс элькунын пумен тросгес луоз. Ми ваньзэ лэсьтӥськомы, егитъёс но пиналъёс кужмо, тазалыко, азинлыко мед будозы шуыса», — вераз Удмуртиысь кивалтэтлэн тӧроез Виктор Савельев. Стадионэз туала технологиосты кутыса выльдӥзы, футбол бусые искусственной шобрет вализы. Ужъёс 2015-тӥ арын кутскизы, федерал коньдэтысь уксёен валче 100 миллион манетлэсь ятыр усизы. «Энергия» стадионын капчи атлетикая, биатлонъя, куасэн бызьылонъя, шунды ӝужан палась нюръяськонъя ёзэтъёс, футболъя секция ужало. Тегъёс: Спорт Сарапул Удмуртия тупатъянужъёс  